Source: http://njt.hu/cgi_bin/njt_doc.cgi?docid=140282
Timestamp: 2017-08-18 03:10:27
Document Index: 9786210

Matched Legal Cases: ['§3', '§4', '§16', '§19', '§21', '§24', '§25', '§27', '§ 9', '§ 15']

A Kormány a vasúti közlekedésről szóló 2005. évi CLXXXIII. törvény 88. § (1) bekezdés n) pontjában, a víziközlekedésről szóló 2000. évi XLII. törvény 88. § (1) bekezdés m) pontjában, a 26. § tekintetében a szabálysértésekről szóló 1999. évi LXIX. törvény 166. § (1) bekezdésében kapott felhatalmazás alapján, az Alaptörvény 15. cikk (3) bekezdésében meghatározott feladatkörében eljárva a következőket rendeli el:
1. § A rendelet hatálya kiterjed Magyarország területén
a) a veszélyes áru vasúti továbbítása során a veszélyesáru-szállítás szabályai betartásának
aa) vasúti pályán;
ab) üzemváltó állomáson, határállomáson, vasúti üzemi létesítményen;
ac) telephelyen;
b) a veszélyes áru vízi szállítása során a veszélyesáru-szállítás szabályai betartásának
ba) nemzetközi és nemzeti vízi úton;
bb) kikötő területén vagy azon kívül;
bc) veszteglő (lekötő) helyen
történő, a hivatásos katasztrófavédelmi szerv (a továbbiakban: katasztrófavédelmi hatóság) által lefolytatott ellenőrzésére.
1. hajóokmány: tengeri, valamint belvízi úszólétesítményre jogszabályokban előírt, az úszólétesítmény hajózásra való alkalmasságához szükséges okmány;
2. hajó üzemben tartója: a hajó tulajdonosa, vagy az a jogi vagy természetes személy, aki a tulajdonostól átvállalta a hajó üzemeltetésének felelősségét, és e felelősség átvállalásával egyidejűleg vállalta a veszélyes áru szállításával összefüggésben, az ADN-ben a hajótulajdonosokra hárulóként meghatározott kötelességet és felelősséget;
3. hajóvezető: az üzemben tartó által megbízott, jogszabályban előírt képesítéssel rendelkező személy;
4. ideiglenes tárolás: a veszélyes áru tárolása a feladási eljárás előtt a csomagoló-, szállítóeszközbe történő csomagolást, töltést, berakást követően, valamint a szállítási művelet utáni kirakásig;
5. POS-terminál: olyan mobil készülék (Electronic Funds Transfer at Point Of Sale, röviden POS terminál), melynek segítségével a bankkártyás fizetés a helyszínen lebonyolítható;
6. RIS: a folyami információs szolgáltatásokról szóló rendelet szerint meghatározott folyami információs szolgáltatások;
7. úszólétesítmény: a víziközlekedésről szóló törvényben meghatározott, víziközlekedésre alkalmas úszóképes eszköz, ide nem értve a csak személyszállításra vagy sport, kedvtelési célra használt vízi járművet;
8. üzemváltó állomás: olyan állomás, ahol a veszélyes áruk vasúti továbbítása során az áruk átadásával és átvételével kapcsolatos eljárás történik;
9.1 veszélyes áru:
b) a vízi szállítás tekintetében: a Genfben, 2000. május 26. napján kelt, a Veszélyes Áruk Nemzetközi Belvízi Szállításáról szóló Európai Megállapodás (a továbbiakban: ADN) hatálya alá tartozó anyagok és tárgyak;
10. veszélyes áru vízi szállítása: a veszélyes áru továbbítása, ideiglenes tárolása, az áru be-, vagy átcsomagolása, továbbá be- és kirakodása (beleértve a töltést és ürítést is) abban az esetben is, ha ezeket a műveleteket nem a fuvarozó (szállító) végzi, függetlenül attól, hogy ezt a tevékenységet kikötőben vagy azon kívül hajtják végre;
11. veszélyesáru-szállító: azon vállalkozás, amely a veszélyes áru továbbítását végzi;
12. veszélyes áru vízi továbbítása: a veszélyes áru úszólétesítménnyel – szállítás céljából – történő tényleges mozgatása;
13. veszélyes áru vasúti továbbítása: minden olyan, vasúti járművel végzett veszélyesáru-szállítási, fuvarozási és intermodális fuvarozási tevékenység, ideértve a határállomásokon történő átszállítást is, amelyet vasúton hajtanak végre; e rendelet értelmében az árutovábbítás része a szállítás, fuvarozás során történő megállás, várakozás, ideiglenes tárolás, az áru becsomagolása, továbbá be-, ki- és átrakodása, beleértve a töltést és ürítést is, abban az esetben is, ha ezeket a műveleteket nem a szállító végzi;
14. vízi utak: a víziúttá nyilvánításról szóló jogszabályban meghatározott természetes vagy mesterséges felszíni vizek;
15.2 VPSZ: a vasúti közlekedésről szóló törvényben meghatározott Vasúti Pályakapacitás-elosztó Szervezet.
3. Hatáskör és illetékesség
3. §3 (1) Az ellenőrzés lefolytatására – az 5. §-ban foglalt eltéréssel – a katasztrófavédelmi hatóság helyi és területi szerve önállóan jogosult. A katasztrófavédelmi hatóság helyi és területi szerve illetékességi területén kívül is önálló ellenőrzési tevékenységet végezhet a katasztrófavédelmi hatóság ellenőrzés helye szerint illetékes területi szervének előzetes értesítése mellett.
(6) A veszélyes áru szállításának bejelentésével kapcsolatos szabályok megsértése esetén a bírság kiszabására és jogszabályban meghatározott egyéb hatósági intézkedés megtételére első fokon az (5) bekezdés szerinti katasztrófavédelmi hatóság által kijelölt és az irányítása alá tartozó helyi szerv, másodfokon az (5) bekezdés szerinti katasztrófavédelmi hatóság jár el.
4. §4 A veszélyes áru vízi úton végzett szállításakor a katasztrófavédelmi hatóság illetékessége a folyó határ menti, szomszédos állammal közös szakaszán az államhatárig terjed.
5. § Az ellenőrzést az 1. § a) pont aa) alpontja tekintetében a vasúti közlekedési hatósággal közösen, az ab)–ac) alpontok esetében a katasztrófavédelmi hatóság önállóan is végzi.
4. Veszélyes áru szállításának bejelentése
6. § (1)5 A vasúti társaság a veszélyes áru vasúti továbbítását köteles a katasztrófavédelmi hatósághoz bejelenteni magyar, angol, német vagy francia nyelven, az 1. melléklet A. része szerinti adattartalommal,
(2)6 Az (1) bekezdés a) pontja szerinti bejelentési mód kizárólag abban az esetben alkalmazható, ha a b) és c) pontban meghatározott módon történő bejelentés a szolgáltató részéről jelentkező technikai ok miatt nem tehető meg. A bejelentésnek a katasztrófavédelmi hatósághoz a továbbítás megkezdését megelőzően legalább egy órával kell beérkeznie, vagy az (1) bekezdés c) pontja alkalmazása esetén a VPSZ által működtetett vasúti pályakapacitás-elosztó informatikai rendszerben rögzítésre kerülnie. Külföldről érkező veszélyes áru szállítmány esetében a bejelentést legkésőbb a vonatnak az üzemváltó állomás elhagyását megelőző egy órával korábban kell megtenni. Magyarország területén – a nem határállomáson történő vasútitársaság-váltás kivételével – a továbbító vasúti társaságot váltó és megállás nélküli technológiával, változatlan vonatazonosítóval közlekedő vonatok esetében a bejelentést a tényleges váltás időpontjáig kell megtenni. Rendszeres szállítás esetében a veszélyes áru vasúti továbbítását végző vasúti társaság egy hónapos időintervallumra is megteheti a bejelentését a tárgyhónapot megelőző hónap utolsó munkanap 12 óráig.
(3) A (2) bekezdés szerint bejelentett időpontnál korábban Magyarország területén a veszélyes áru vasúti továbbítása nem kezdhető meg.
(4) Az (1) bekezdés szerinti kötelezett köteles a már bejelentett, de meghiúsult vagy módosított árutovábbítást a katasztrófavédelmi hatóság felé az (1) bekezdés szerint megtett módon a vonat indulásáig, de legkésőbb az információ tudomására jutását követően haladéktalanul jelezni.
(5)7 Az e § szerinti bejelentési kötelezettség nem vonatkozik
c) az üres, tisztítatlan csomagoló- és szállítóeszközök továbbítására.
(6)8 Az (1) bekezdés b)–c) pontja szerinti bejelentés, illetve a (4) bekezdés szerinti jelzés esetén az 1. melléklet A. részében előírt adatok közül nem szükséges a 3., és a 14–16. pontban foglalt adatokat megadni.
(7)9 Az (1) bekezdés c) pontja szerinti bejelentés, illetve a (4) bekezdés szerinti jelzés adatait a VPSZ megfelelő informatikai kapcsolat útján közvetlenül a hivatásos katasztrófavédelmi szerv informatikai alkalmazásába haladéktalanul feltölti.
(8)10 Az (1) bekezdés b)–c) pontjában meghatározott bejelentési mód alkalmazásához szükséges informatikai fejlesztések megvalósulásáról és az adatközlés feltételeiről a katasztrófavédelmi hatóság központi szerve a honlapján kihelyezett hirdetmény útján tájékoztatja a vasúti szállításban érintett gazdálkodó szervezeteket.
7. § (1)11 A szállítást vagy fuvarozást végző vállalkozás a veszélyes áru vízi szállítását köteles a katasztrófavédelmi hatóság központi szerve honlapján keresztül – a katasztrófavédelmi hatóság által az 1. melléklet B. részében foglalt adattartalommal közzétett formanyomtatványon – vagy a 3. § (5) bekezdése szerinti illetékes területi szerv ügyeletének az árutovábbítás megkezdése előtt írásban, magyar, német vagy angol nyelven, elektronikus aláírással ellátott e-mail vagy telefax formájában bejelenteni. Külföldről érkező veszélyes áru szállítmány esetében a bejelentést legkésőbb az országhatár átlépésekor meg kell tenni.
(2) Az (1) bekezdés szerinti kötelezett köteles a már bejelentett, de meghiúsult árutovábbítást vagy a bejelentésben szereplő adatok esetleges módosítását a katasztrófavédelmi hatóság felé az (1) bekezdés szerint megtett módon haladéktalanul, de legkésőbb a bejelentett szállítás előre jelzett időpontjáig jelezni.
(3)12 Az e § szerinti bejelentési kötelezettség nem vonatkozik
(4)13 Nem kell az (1) bekezdésben foglalt adatszolgáltatási kötelezettséget teljesíteni, ha a folyami információs szolgáltatások szakmai és működtetési szabályairól szóló jogszabályban meghatározott adatok között a RIS-rendszerben a veszélyes árura vonatkozó adatok is rögzítésre kerültek, valamint a (2) bekezdésben foglaltaknak megfelelően a már bejelentett árutovábbítás adatmódosítását vagy meghiúsulását rögzítették.
(5)14 A (4) bekezdésben megjelölt adatokhoz a folyami információs szolgáltatások szakmai és működtetési szabályairól szóló jogszabályban meghatározott RIS-működtető – a RIS-üzemeltető közreműködésével – hozzáférést biztosít a katasztrófavédelmi hatóság részére.
5. Ellenőrzés végrehajtása
8. § (1) Az ellenőrzéseket a 2. mellékletben foglalt ellenőrzési szempontok alapján kell végezni.
(2) Az ellenőrzés helyét úgy kell megválasztani és az ellenőrzést végrehajtani, hogy az a biztonságot a legkisebb mértékben se veszélyeztesse.
(3) Amennyiben szükséges és a biztonságot nem veszélyezteti, az áruból laboratóriumi megvizsgálás céljából a katasztrófavédelmi hatóság, illetve az általa kijelölt szerv vagy személy mintát vehet. A mintavételt az ellenőrzött, illetve a tulajdonos köteles tűrni és a szükséges mértékben elősegíteni. A mintavétel biztonságáért, a mintavétellel kapcsolatos környezetszennyeződés elkerüléséért a mintavétel végzője a felelős.
(4) Az ellenőrzés indokolatlanul nem befolyásolhatja a veszélyes áru továbbítását. Szabálytalanság feltárása esetén a katasztrófavédelmi hatóságnak a legkisebb kockázattal járó intézkedést kell megtennie a szabálytalanság megszüntetésére.
(5)15 Az e rendelet hatálya alá tartozó hatósági ellenőrzés kizárólag hivatalból indul, az ügyfél saját maga hatósági ellenőrzés alá vonását nem kérheti.
9. § Veszélyes áru szállításának, továbbításának, illetve a veszélyesáru-szállítás, -továbbítás telephelyi előkészítésének ellenőrzésekor az ellenőrzött, valamint az ellenőrzésben érintett résztvevő köteles a katasztrófavédelmi hatóság ellenőrének a helyiségekbe történő belépését, az ellenőrzött járműhöz, a veszélyes áruhoz való hozzáférését, a veszélyes áru szállítására, továbbítására vonatkozó iratokba való betekintést lehetővé tenni és a szükséges felvilágosítást megadni.
9/A. §16 A katasztrófavédelmi hatóság az e rendelet alapján hivatalból indított eljárása során az ügyfelet az érdemi döntéshez szükséges adatok közlésére kötelezheti.
10. § Vasúti veszélyesáru-továbbítás ellenőrzése esetén, a 9. § szerinti ellenőrzést kizárólag a vasúti közlekedésről szóló törvény szerinti vasúti pályahálózat működtetését végző vasúti társaság irányítójának értesítése mellett lehet megkezdeni.
11. § Veszélyes áru vízi szállításának ellenőrzése a víziközlekedést a lehető legkisebb mértékben zavarhatja meg. Menetben lévő hajó ellenőrzését annak feltartóztatása nélkül kell végezni.
6. Szankcionálás
12. § A katasztrófavédelmi hatóság a veszélyes áru szállításával vagy továbbításával kapcsolatos szabályok megsértése esetén
a) elrendeli a szállított vagy továbbított veszélyes áru átfejtését, átrakását, átcsomagolását, vagy a feladóhoz történő visszafordítását, más szállítási mód alkalmazását, továbbá az üzemben tartót vagy üzemeltetőt vizsgálat vagy javítás elvégzésére kötelezi,
b)17 elrendeli a veszélyes áru környezetbe jutásának megakadályozását, illetve veszély elhárítása érdekében szükséges intézkedések megtételét, valamint
c)18 bírságot szab ki.
13. §19 A 3. melléklet A. táblázata szerinti I. kockázati kategóriába sorolt, valamint a II. kockázati kategóriába sorolt és helyszínen megszüntethető szabálytalanság esetében annak megszüntetéséig, a katasztrófavédelmi hatóság a veszélyes árut a biztonság veszélyeztetése nélkül visszatarthatja.
14. § (1)20 Veszélyes áru vasúti továbbítása esetén, ha az ellenőrzés alá vont veszélyes árut szállító vasúti jármű a berakható össztömegre, a méretre, a veszélyes áru vasúti továbbítására vonatkozó előírásoknak nem felelt meg vagy a lakosság védelme érdekében egyébként indokolt – a vasúti közlekedési hatóság és a veszélyes áru szállítójának értesítése mellett – a katasztrófavédelmi hatóság megtilthatja az érintett vasúti jármű közlekedtetését és kötelezheti a vasúti pályahálózat működtetését végző vasúti társaságot az ehhez szükséges intézkedések megtételére. Ezen intézkedéssel kapcsolatba hozható többletköltségek és károk a 3. melléklet szerint megállapított kötelezettet terhelik. A 3. melléklet A. táblázata szerinti I. kockázati kategóriába tartozó, valamint a II. kockázati kategóriába tartozó és helyszínen megszüntethető szabálytalanság esetében a visszatartott vasúti jármű kizárólag a szabálytalanság megszüntetését követően haladhat tovább.
(2) A katasztrófavédelmi hatóság indokolt esetben az ellenőrzés során elrendeli a veszélyes áru vasúti továbbítási útvonalának megváltoztatását és a veszélyes áru szállítóját biztonságosabb útvonal választására kötelezi.
(3) A katasztrófavédelmi hatóság az (1) és (2) bekezdés szerinti intézkedéseiről egyeztet a vasúti pályahálózat működtetését végző vasúti társasággal, az egyeztetésbe bevonja a veszélyes áru szállítóját.
(4) A határon történő belépés alkalmával, az (1) vagy a (2) bekezdésben foglaltak fennállása esetén a katasztrófavédelmi hatóság haladéktalanul intézkedik a veszélyes árut átvevő szállító felé az átvétel megtagadására az előírások teljesüléséig. A katasztrófavédelmi hatóság által végzett ellenőrzés befejezése előtt a vonat műszaki, kereskedelmi átvétele nem történhet meg.
15. §21 Ha a katasztrófavédelmi hatóság a veszélyes áruk vízi szállításának ellenőrzése során a 3. melléklet B. táblázata szerinti I. vagy II. kockázati kategóriába tartozó és a helyszínen megszüntethető szabálytalanságot állapít meg, a szabálytalanság megszüntetéséig a menetben lévő úszólétesítményt veszteglésre kötelezi. A veszteglés – vonatkozó előírásoknak megfelelő – legközelebbi helyét és módját az illetékes vízirendészeti rendőrkapitányság helyszínen jelen lévő képviselőjének javaslata, valamint a hajóvezető észrevétele alapján a katasztrófavédelmi hatóság ellenőre határozza meg.
16. § (1) A bírságot a 3. mellékletben meghatározott kötelezett köteles megfizetni. Amennyiben valamely rendelkezés megsértése miatt többen is bírság megfizetésére kötelezhetőek, a bírság összegét a jogsértésben való felelősségük arányában fizetik meg. Ha a kötelezettek felelősségi aránya nem állapítható meg, a bírságfizetési kötelezettség őket egyenlő arányban terheli.
(2)22 Ha egy eljárásban egy ügyfél több, különböző előírás megsértése miatt is bírság megfizetésére kötelezhető, a katasztrófavédelmi hatóság a részére a megsértett előírásonként megállapított bírságtételek egyesített összegét szabja ki.
(3) Az ellenőrzés során feltárt minden egyes szabálytalanságot a 3. mellékletben nevesített mulasztások szerint kell egyenként besorolni és megállapítani a besoroláshoz tartozó bírságtételt. A 3. mellékletben nevesített mulasztások kockázati besorolása a bírság kiszabása során nem módosítható. A kockázati kategóriákban tételesen nem szereplő mulasztást az egyéb mulasztások körébe kell besorolni az alábbiakban szereplő általános leírások alapján. A szabálytalanságok három, csökkenő súlyosságú kockázati kategóriába tartoznak a következő meghatározások szerint:
a) I. kockázati kategória: a veszélyes áruk szállításáról szóló előírások (ADN, RID) betartásának olyan elmulasztása, amely haláleset, súlyos személyi sérülés vagy jelentős környezetkárosodás okozásának nagyfokú kockázatával jár; az ilyen mulasztásoknál általában a veszély elhárítására megfelelő, azonnali intézkedések történnek, így többek között a jármű feltartóztatása, a továbbhaladás megakadályozása;
b) II. kockázati kategória: a veszélyes áruk szállításáról szóló előírások (ADN, RID) betartásának olyan elmulasztása, amely személyi sérülés vagy környezetkárosodás okozásának kockázatával jár; az ilyen mulasztásoknál általában a veszély elhárítására megfelelő intézkedések történnek, így többek között a hiba elhárítására való kötelezés – ha lehetséges és célszerű – az ellenőrzés helyén, de legkésőbb a folyamatban lévő szállítási művelet befejezésekor;
c) III. kockázati kategória: a vonatkozó előírások betartásának olyan elmulasztása, amely személyi sérülés vagy környezetkárosodás okozásának kismértékű kockázatával jár, de ahol nem szükséges a hiányosságokat az ellenőrzés helyén kijavítani, elegendő azokat később, a vállalkozásnál megszüntetni.
(4)23 A (3) bekezdés szerint besorolt mulasztások tekintetében a bírság összegét a 3. melléklet A. és B. táblázata tartalmazza. A 3. melléklet C. és D. táblázata tartalmazza azon szabálytalanságokat, amelyek kockázati kategóriákba nem tartoznak. A tényleges bírság összegét 1000 forintra kerekítve kell megállapítani a kerekítési szabályok figyelembevételével. Ha az ellenőrző hatóság ugyanazon ellenőrzés keretében több jogsértő cselekményt, mulasztást állapít meg, a kiszabott bírság összege egy ügyfél tekintetében legfeljebb 2 200 000 forint lehet.
(5) Nem állapítható meg a bírságfizetési kötelezettség a veszélyes áru szállítását vagy továbbítását végző működési körén kívül eső olyan elháríthatatlan ok esetében, amelyet az nem látott és ésszerű elvárhatóság mellett nem is láthatott előre.
(6) A 12. § a) és b) pontjában foglalt intézkedésekkel kapcsolatban felmerült többletköltségek és károk a bírság megfizetésére kötelezettet terhelik.
16/A. §24 (1) A 3. melléklet A. táblázatában meghatározott bírságösszegnek
(6) Az (5) bekezdésben szereplő bírságcsökkentő tényező nem alkalmazható, ha az ADN 3.2 fejezet „A” táblázat 12. oszlopa, vagy az ADN 3.2 fejezet „C” táblázat 19. oszlopa szerint a hajót jelölő kék fények, kék kúpok száma 2 vagy 3, valamint a szállításból kizárt veszélyes áruk szállítása esetén.
17. §25 A bírságot kiszabó határozat jogerőre emelkedésétől számított 15 napon belül a bírságot a határozatban megjelölt, a Magyar Államkincstár által e célra létrehozott központosított beszedési számlára kell befizetni.
18. § (1) A kiszabott bírságot vagy a fennálló bírságtartozást a helyszínen – amennyiben annak lebonyolításához a katasztrófavédelmi hatóság részéről a technikai feltételek fennállnak – bankkártyával is meg lehet fizetni.
(2) Amennyiben a helyszínen a bírságnak bankkártyával történő megfizetésére nem került sor, a katasztrófavédelmi hatóság eljáró tagja a 17. § szerinti bírság letéti számlára történő készpénzbefizetést szolgáló készpénz-átutalási megbízással (a továbbiakban: csekkszelvény) együtt adja át a bírságot kiszabó határozat egy példányát a szabályszegőnek vagy a jelen lévő képviselőjének. Az átadott csekkszelvény tartalmazza az ügyazonosítót, a számlatulajdonos megnevezését, a nemzetközi fizetési számlaszámát, a nemzetközi banki azonosító kódját és a kiszabott bírság összegét.
(3) Amennyiben a bírság, vagy a pénzkövetelés-biztosítás megfizetésére a helyszínen bankkártyával került sor, a hatóság a POS-terminál által nyomtatott bizonylat másodlati példányát átadja az ügyfélnek.
19. § (1) A katasztrófavédelmi hatóság jogosult a veszélyes áru szállításában és továbbításában érintett vállalkozásra vonatkozó adatok kezelésére és nyilvántartására.
(2) A katasztrófavédelmi hatóság a szállítás vagy továbbítás bejelentésével, az ellenőrzésekkel és a bírság beszedésével kapcsolatos adatokat külön központi nyilvántartásban vezeti.
(3) A katasztrófavédelmi hatóság
a) a szállítás vagy továbbítás bejelentése vonatkozásában az 1. mellékletben szereplő,
b) a szállítás ellenőrzése és az események kivizsgálása tekintetében a jármű üzemben tartójára, a veszélyes áru továbbítójára, feladójára, címzettjére, csomagolójára, be- vagy kirakójára, töltőjére, ürítőjére, a tartály tisztítójára, a konténer üzemben tartójára vonatkozó,
c) a bírság beszedése tekintetében a bírságot kiszabó hatósági döntés azonosítójára, a bírsággal sújtott vállalkozásra, a kiszabott és befizetett bírság összegére, a befizetés határidejére vonatkozó
adatokat nyilvántartja.
(4) A bírságnyilvántartásban szereplő adatokat a bírság befizetését, vagy a végrehajthatóság elévülését követően egy évig, a szállítások bejelentésének adatait, valamint az ellenőrzések során keletkezett adatokat három évig őrzi meg.
8. A tájékoztatás rendje
20. § (1) A katasztrófavédelmi hatóság haladéktalanul értesíti a területileg illetékes környezetvédelmi hatóságot a 3. melléklet „A” táblázat I. kockázati kategória 2. pontjában, valamint „B” táblázat I. kockázati kategória 16. pontjában foglalt, valamint minden veszélyeshulladék-szállításra vonatkozó szabálytalanság esetében.
(2) A vasúti társaságok kötelesek a veszélyes árut továbbító vonatok elektronikus nyomon követéséhez való hozzáférést – amennyiben ilyen rendszerrel rendelkeznek – a katasztrófavédelmi hatóság részére biztosítani. A katasztrófavédelmi hatóság az így nyert adatokat felhasználja a szükséges beavatkozáshoz, valamint a veszélyes áru vasúti továbbításának ellenőrzéséhez.
21. § (1) A hivatásos katasztrófavédelmi szerv központi szerve a kiszabott bírságok nyilvántartásáról minden tárgyévet követő március 1-jéig tájékoztatja a hatáskörrel rendelkező közlekedési hatóságot.
(2)26 A katasztrófavédelmi hatóság a hozzá e rendelet alapján bejelentett, országhatárt átlépő veszélyeshulladék- szállításokról tájékoztatja az Országos Környezetvédelmi és Természetvédelmi Főfelügyelőséget.
22. § Az ellenőrzött úszólétesítmény feltartóztatásáról a katasztrófavédelmi hatóság haladéktalanul értesíti a hajózási hatóságot, valamint a rendőrség területileg illetékes vízirendészeti szervét.
23. § A folyami információs szolgáltatások szakmai és működtetési szabályairól szóló rendelet alapján a keletkező RIS-adatokat – a vonatkozó nemzetközi előírások figyelembevételével – a katasztrófavédelmi hatóság az ügyeletei útján figyelemmel kíséri. A katasztrófavédelmi hatóság a RIS-adatokat felhasználja a veszélyes áru belvízi szállításának ellenőrzéséhez, valamint a szükséges beavatkozáshoz.
24. § Ez a rendelet 2012. január 1. napján lép hatályba.
25. § A 6. § szerinti bejelentést 2012. június 30-ig a vasúti társaság az 1. mellékletből a rendelkezésére álló adatok alapján teszi meg.
26. §27 E rendeletnek a veszélyes áruk szállításának ellenőrzésével és szankcionálásával összefüggő egyes kormányrendeletek módosításáról szóló 372/2016. (XI. 29.) Korm. rendelettel (a továbbiakban: Módr.) megállapított rendelkezéseit a Módr. hatálybalépését28 követően végzett ellenőrzésekre és az azok alapján indult eljárásokban kell alkalmazni.
1. melléklet a 312/2011. (XII. 23.) Korm. rendelethez29
10. Bejelentő aláírása és cégbélyegző-lenyomata.
2. melléklet a 312/2011. (XII. 23.) Korm. rendelethez
Veszélyes áruk szállításának ellenőrzési területei
A. Veszélyes áruk vasúti szállítása esetén
1. A szállított áru megnevezése, UN száma, tömege.
2. Veszélyes áru besorolása.
3. Szállítás módja.
4. A RID 1.1.3. szakasza szerint alkalmazott mentességek.
5. Fuvarokmány.
6. Kiegészítő okmányok.
7. Kétoldalú/többoldalú megállapodásban foglaltak, egyéb hatósági engedélyek.
8. Jelölésre, bárcázásra vonatkozó előírások.
9. Szállítóeszközre, csomagolóeszközre vonatkozó előírások.
10. A feladásra, szállításra, csomagolásra, töltésre, berakásra, kirakásra, ürítésre vonatkozó előírások.
11. Rakodásra, árukezelésre vonatkozó előírások.
12. Felszerelések.
13. A veszélyeshulladék-szállításra vonatkozó előírások betartása.
14. A RID 1.8.3 szakaszában előírt, szerződéssel dokumentált biztonsági tanácsadó alkalmazása.
15. A biztonsági tanácsadó által készített éves jelentések.
16. A biztonsági tanácsadó által készített baleseti jelentés.
17. A RID 1.3 fejezetében előírt oktatások.
18. A RID 1.10 fejezetében előírt közbiztonsági terv.
19. A RID 1.11 fejezetében előírt belső veszély-elhárítási terv.
20. Bejelentési kötelezettség teljesítése.
20.1.30 A bejelentés adattartalmának ellenőrzése
21. A szállítási útvonalra vonatkozó korlátozások, biztonsági előírások betartása.
22. A veszélyes árukkal kapcsolatos vasúti esemény bejelentése.
23. Egybecsomagolás.
24. Konténerek, MEG-konténerek, tankkonténerek, mobiltartányok és azok jelölése.
1. A veszélyes áruk belvízi szállítását végző hajó vezetőjére vonatkozó általános adatok.
2. A szállított áru megnevezése, UN száma, tömege.
3. Veszélyes áru besorolása.
4. Szállítás módja.
5. Az ADN 1.1.3 szakasza szerint alkalmazott mentességek.
6.31 Hajóokmányok:
6.1. Hajónapló.
6.2. ADN megállapodás és a csatolt Szabályzat hatályos változatának megléte.
6.3. Jóváhagyási (ideiglenes jóváhagyási) bizonyítvány.
6.4. Villamos berendezések ellenőrzési bizonyítványa.
7. A veszélyes áruk szállításához kapcsolódó okmányok:
7.1. Írásbeli utasítás(ok).
7.2. Fuvarokmány(ok).
7.3. Veszélyes áruk rakodási terve.
7.4. Tűzoltó készülékek és tűzoltó tömlők ellenőrzési bizonyítványa.
7.5. Vegyianyag-szállítási szakértői bizonyítvány.
7.6. Hajóosztályozási bizonyítvány.
7.7. Gyúlékonygáz-detektor ellenőrzési bizonyítvány.
8. Képzéseket igazoló okmányok:
8.1. A személyzet munkakörre szakosodott képzését igazoló bizonyítvány.
8.2. Gáz-szállítási szakértői bizonyítvány.
8.3. Cseppfolyósított gázok ömlesztett szállítására való alkalmasságot tanúsító bizonyítvány.
8.4. Minimális biztonságos személyzet létszámát igazoló okmány.
8.5. A veszélyesáru-szállítási szakértő és a képzését igazoló bizonyítvány megléte.
9. Jelölésre, bárcázásra vonatkozó előírások:
9.1. Küldeménydarabok, egyesítő csomagolás jelölése (UN szám, bárca, stb.).
9.2. Kiegészítő jelölésekre vonatkozó előírások.
9.3. Konténerek, MEG-konténerek, tankkonténerek, mobil tartányok jelölése (nagybárca, narancssárga tábla).
10. Szállításra, berakásra vonatkozó előírások:
10.1. Szivárgó vagy sérült küldeménydarab.
10.2. Szivárgó vagy sérült tartály.
10.3. Rakomány, küldeménydarab elrendezettsége.
11. Rakodásra, árukezelésre vonatkozó előírások:
11.1. Együvé rakási tilalom.
11.2. Áru kezelése és tárolása.
12. Csomagolásra és tartányokra vonatkozó előírások:
12.1. Tartányok megfelelőségére és vizsgálatára vonatkozó előírások.
12.2. Csomagolóeszközök, nagyméretű csomagolóeszközök, nagycsomagolások megfelelőségére és vizsgálatára vonatkozó előírások.
12.3. Ömlesztettáru-konténerek megfelelőségére és vizsgálatára vonatkozó előírások.
12.4. Egybecsomagolásra vonatkozó előírások.
13. Felszerelések:
13.1. Kék kúp (kék lámpa).
13.2. Tűzoltó készülék(ek).
13.3. Tűzoltó berendezés.
13.4. Vízpermet-rendszer.
13.5. Hajókötelek (acélsodrony).
13.6. Különleges felszerelések.
13.7. Egyéni védőfelszerelések.
13.8. Veszélyes hulladék tárolására, gyűjtésére alkalmas edény(ek).
13.9. Anyagspecifikus felitató-, mentesítő anyag.
14. A veszélyeshulladék-szállításra vonatkozó előírások betartása.
15. Az ADN 1.8.3 szakaszában előírt, szerződéssel dokumentált biztonsági tanácsadó alkalmazása.
16. A biztonsági tanácsadó által készített éves jelentések.
17. A biztonsági tanácsadó által készített baleseti jelentés.
18. Az ADN 1.3 fejezetében előírt oktatás.
19. Az ADN 1.10 fejezetében előírt közbiztonsági terv.
20.32 A RIS rendszerbe való adatrögzítési kötelezettség teljesítése.
20.1.33 Bejelentési kötelezettség teljesítése.
20.2.34 A bejelentés adattartalmának ellenőrzése.
21. A veszélyes áruk belvízi szállítása során történt vízi közlekedési baleset, esemény bejelentése.
22. Kétoldalú/többoldalú megállapodásban foglaltak, egyéb hatósági engedélyek.
3. melléklet a 312/2011. (XII. 23.) Korm. rendelethez35
1 A 2. § 9. pontja a 372/2016. (XI. 29.) Korm. rendelet 15. § (1) bekezdésével megállapított szöveg.
2 A 2. § 15. pontját a 372/2016. (XI. 29.) Korm. rendelet 15. § (2) bekezdése iktatta be.
3 A 3. § a 372/2016. (XI. 29.) Korm. rendelet 16. §-ával megállapított szöveg.
4 A 4. § a 176/2013. (VI. 3.) Korm. rendelet 13. § (2) bekezdésével megállapított szöveg.
5 A 6. § (1) bekezdése a 372/2016. (XI. 29.) Korm. rendelet 17. § (1) bekezdésével megállapított szöveg.
6 A 6. § (2) bekezdése a 372/2016. (XI. 29.) Korm. rendelet 17. § (1) bekezdésével megállapított szöveg.
7 A 6. § (5) bekezdése a 372/2016. (XI. 29.) Korm. rendelet 17. § (2) bekezdésével megállapított szöveg.
8 A 6. § (6) bekezdését a 372/2016. (XI. 29.) Korm. rendelet 17. § (3) bekezdése iktatta be.
9 A 6. § (7) bekezdését a 372/2016. (XI. 29.) Korm. rendelet 17. § (3) bekezdése iktatta be.
10 A 6. § (8) bekezdését a 372/2016. (XI. 29.) Korm. rendelet 17. § (3) bekezdése iktatta be.
11 A 7. § (1) bekezdése a 372/2016. (XI. 29.) Korm. rendelet 18. § (1) bekezdésével megállapított szöveg.
12 A 7. § (3) bekezdése a 372/2016. (XI. 29.) Korm. rendelet 18. § (2) bekezdésével megállapított szöveg.
13 A 7. § (4) bekezdése a 372/2016. (XI. 29.) Korm. rendelet 18. § (2) bekezdésével megállapított szöveg.
14 A 7. § (5) bekezdését a 372/2016. (XI. 29.) Korm. rendelet 18. § (3) bekezdése iktatta be.
15 A 8. § (5) bekezdését a 176/2013. (VI. 3.) Korm. rendelet 13. § (3) bekezdése iktatta be.
16 A 9/A. §-t a 176/2013. (VI. 3.) Korm. rendelet 13. § (4) bekezdése iktatta be.
17 A 12. § b) pontja a 372/2016. (XI. 29.) Korm. rendelet 19. §-ával megállapított szöveg.
18 A 12. § c) pontja a 372/2016. (XI. 29.) Korm. rendelet 19. §-ával megállapított szöveg.
19 A 13. § a 372/2016. (XI. 29.) Korm. rendelet 20. §-ával megállapított szöveg.
20 A 14. § (1) bekezdése a 372/2016. (XI. 29.) Korm. rendelet 21. §-ával megállapított szöveg.
21 A 15. § a 372/2016. (XI. 29.) Korm. rendelet 22. §-ával megállapított szöveg.
22 A 16. § (2) bekezdése a 372/2016. (XI. 29.) Korm. rendelet 23. § (1) bekezdésével megállapított szöveg.
23 A 16. § (4) bekezdése a 372/2016. (XI. 29.) Korm. rendelet 23. § (2) bekezdésével megállapított szöveg.
24 A 16/A. §-t a 372/2016. (XI. 29.) Korm. rendelet 24. §-a iktatta be.
25 A 17. § a 137/2017. (VI. 9.) Korm. rendelet 10. §-ával megállapított szöveg.
26 A 21. § (2) bekezdése az 527/2013. (XII. 30.) Korm. rendelet 108. §-a szerint módosított szöveg.
27 A 26. § a 2010: CXXX. törvény 12. § (2) bekezdése alapján hatályát vesztette, újonnan a 372/2016. (XI. 29.) Korm. rendelet 25. §-a iktatta be.
28 A hatálybalépés időpontja 2017. január 13.
29 Az 1. melléklet a 372/2016. (XI. 29.) Korm. rendelet 26. § (1) bekezdésével megállapított szöveg.
30 A 2. melléklet A. rész 20.1. pontját a 372/2016. (XI. 29.) Korm. rendelet 26. § (2) bekezdése iktatta be.
31 A 2. melléklet B. rész 6. pont nyitó szövegrésze a 372/2016. (XI. 29.) Korm. rendelet 26. § (2) bekezdésével megállapított szöveg.
32 A 2. melléklet B. rész 20. pont nyitó szövegrésze a 372/2016. (XI. 29.) Korm. rendelet 26. § (2) bekezdése szerint módosított szöveg.
33 A 2. melléklet B. rész 20.1. pontját a 372/2016. (XI. 29.) Korm. rendelet 26. § (2) bekezdése iktatta be.
34 A 2. melléklet B. rész 20.2. pontját a 372/2016. (XI. 29.) Korm. rendelet 26. § (2) bekezdése iktatta be.
35 A 3. melléklet a 372/2016. (XI. 29.) Korm. rendelet 26. § (3) bekezdésével megállapított szöveg.